laion/Wikipedia-Exotic huggingface dataset:
צ'יקן ליטל

צ'יקן ליטל (באנגלית: Chicken Little) הוא סרט קומדיה אמריקאי בהנפשה ממוחשבת משנת 2005, המבוסס על הסיפור העממי "השמיים נפלו על הראש". צ'יקן ליטל נוצר בהפקה עצמאית של חברת וולט דיסני. הסרט הוא הסרט הדיגיטלי הראשון בתלת-ממד. בישראל, הסרט הוקרן לראשונה בבתי הקולנוע בשנת 2005. בשנת 2011 יצאה לסרט גרסת תלת־ממד 3D לבלו-ריי. בשנת 2012 שודר בדיבוב לעברית בערוץ דיסני ישראל. לסרט היה אמור לצאת המשכון בהפקת אולפני דיסניטון, אם כי בעקבות שינוי מוקד האולפן הוא בוטל. עלילת הסרט מתחילה כשנה לאחר האירוע בו גרם צ'יקן ליטל למהומה גדולה באוקי-אוקס, העיירה השלווה בה הוא גר, כאשר טען כי 'השמיים עומדים ליפול' וכי חתיכה מהם פגעה בו. בעקבות האירוע הוא הפך למושא צחוקם של תושבי העיירה. כעת הוא מנסה להחזיר לעצמו את כבודו ולזכות מחדש בהערכת אביו, וזאת באמצעות הצטרפות לקבוצת הבייסבול המקומית. הוא מצליח להביא לניצחון גדול של הקבוצה ולזכות בהערכת תושבי העיירה. יום אחד שוב נופל עליו משהו מהשמיים. הוא נלחץ וחש כי חייזרים עומדים לכבוש את כדור הארץ. הוא נעזר בחבריו - אבי הברווזה המכוערת, פיש הדג המצחיק וראנט החזרזיר - כדי לחקור את התופעה ולהציל את העיירה. צ'יקן ליטל: גיבור הסרט. באק קלאק: אביו של צ'יקן ליטל. לשעבר שחקן בייסבול מצליח, פרש בגיל שלושים. אבי הברווזה המכוערת: ברווזה שמאוהבת בסתר בצ'יקן ליטל. קירבי: בנו של זוג חייזרים שפלשו עם חללית החייזרים לעיירה. ראנט: חזיר, חבר של צ'יקן ליטל. פוחד מרעשים מפחידים. מוצא שימושים מצחיקים לבטנו הרחבה. דג-מחוץ-למים: הדמות היחידה שלא מדברת בסרט. יוצר רעשים במים, אמיץ וחכם. מר וולנסוורת: כבש. מחנך הכיתה. סגן-המנהל פטצ'יט: כלב. זימן את אביו של צ'יקן ליטל עקב תאונה שנגרמה בגלל בנו ליטל רון. צ'יקן ליטל: רן דנקר באק קלאק: אריה צ'רנר אבי הברווזה המכוערת: מיה דגן קירבי: לא דובבה ראנט: גורי אלפי דג-מחוץ-למים: עידו מוסרי מר וולנסוורת: יגאל שדה סגן-המנהל פטצ'יט: אבי אוריה את השירים בסרט המדובב ביצעו סער בדישי ולירון לב. מדיה וקבצים בנושא צ'יקן ליטל בוויקישיתוף אתר האינטרנט הרשמי של צ'יקן ליטל "צ'יקן ליטל", במסד הנתונים הקולנועיים IMDb (באנגלית) "צ'יקן ליטל", באתר נטפליקס "צ'יקן ליטל", באתר AllMovie (באנגלית) "צ'יקן ליטל", באתר Rotten Tomatoes (באנגלית) "צ'יקן ליטל", באתר Box Office Mojo (באנגלית) "צ'יקן ליטל", באתר Metacritic (באנגלית) "צ'יקן ליטל", באתר דיסני+ סרטים (באנגלית) "צ'יקן ליטל", במסד הנתונים הקולנועיים KinoPoisk (ברוסית) צ'יקן ליטל רון, במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ישבן מגולח

ישבן מגולח (באנגלית: No Skin Off My Ass) הוא סרט דרמה קומית אמריקאי משנת 1991, שבוים ונכתב על ידי ברוס לה ברוס שגם משחק בו בתפקיד הראשי. סרט זה היה הסרט באורך מלא הראשון שביים ברוס לה ברוס. בדומה לרבים אחרים מסרטיו, הוא כלל סצנות אירוטיות מפורשות ומסרים פוליטיים חתרניים. לאורך השנים הסרט הוקרן בפסטיבלי קולנוע ברחבי העולם וצבר מעמד של סרט קאלט. הסרט ידוע בין היתר בכך שקורט קוביין ציין שהוא הסרט האהוב עליו. מעצב שיער פאנקיסט (ברוס לה ברוס), אשר ידוע בתור "הספר", מתאהב והופך לאובססיבי כלפי נאו נאצי אילם (קלאוס וון ברוקר). ג'ונסי (ג'י בי ג'ונס), אחותו של הנאו נאצי, היא במאית לסבית, אשר מנסה לגרום לאחיה להתאהב בספר. לאורך הסרט ג'ונסי עובדת גם על סרט הדוקומנטרי שלה, שעוסק בצבא השחרור הסימביונזי. "ישבן מגולח", במסד הנתונים הקולנועיים IMDb (באנגלית) "ישבן מגולח", במסד הנתונים הקולנועיים KinoPoisk (ברוסית) Tara Brady, 'Bruce LaBruce: 'Sometimes there's a real love underlying fetishism, The Irish Times, 2014 No Skin Off My Ass. 1991. Directed by Bruce LaBruce, The Museum of Modern Art
ממשלת רוב

ממשלת רוב היא ממשלה שמורכבת ממפלגת שלטון אחת או יותר המחזיקות ברוב מוחלט של המושבים בפרלמנט. ממשלה כזו יכולה לכלול מפלגה אחת שמחזיקה ברוב בעצמה, או להיות ממשלת קואליציה של מספר מפלגות. זאת בניגוד לממשלת מיעוט, שבה הממשלה אינה מחזיקה ברוב, ונדרשת לשתף פעולה עם מפלגות האופוזיציה כדי להעביר חקיקה. ממשלת רוב קובעת את מאזן הכוחות. ממשלה אינה נחשבת ממשלת רוב אם היא מחזיקה ברוב רק כאשר כוללים מפלגות מחוץ לממשלה שיש להן הסכם אמון עמה. ממשלת רוב בדרך כלל מובטחת להעברתה של חקיקה ולרוב אינה צריכה לחשוש מהפסד בפרלמנט, מצב הידוע גם כרוב פעיל. לעומת זאת, ממשלת מיעוט חייבת באופן קבוע להתמקח על תמיכה מצד מפלגות אחרות כדי להעביר חקיקה ולהימנע מהפסד בהצעת אי-אמון. ממשלות רוב של מפלגה אחת נוטות להיווצר לאחר ביצועים חזקים בבחירות. המונח "ממשלת רוב" יכול גם לשמש לתיאור קואליציה יציבה וארוכת טווח של שתיים או יותר מפלגות המהוות רוב מוחלט. דוגמה לקואליציה כזו היא באוסטרליה, שם המפלגות הליברליות והלאומיות פועלות כבלוק בחירות, הידוע פשוט כ"קואליציה", במשך עשרות שנים. הקואליציה היא המפלגה או הקואליציה היחידה באוסטרליה שזכתה לפחות ב-90 מתוך 151 המושבים בבית הנבחרים בבחירות פדרליות (זה קרה שלוש פעמים, ב-1975, ב-1996 וב-2013). ממשלת הרוב הגדולה ביותר באוסטרליה נבחרה ב-1975, כאשר הקואליציה זכתה ב-71.65% מהמושבים בניצחון סוחף. במערכות בחירות שבהן מפלגה אחת בדרך כלל זוכה ברוב המושבים בעצמה, כמו בשיטת "המנצח לוקח הכל", קואליציות הן נדירות, אך עשויות לקרות כאשר בחירות מחזירות פרלמנט תלוי. דוגמה לכך הייתה ממשלת הקואליציה בבריטניה בין השנים 2010–2015, שהורכבה ממפלגת השמרנים והמפלגה הליברל-דמוקרטית. השמרנים זכו במספר המושבים הגדול ביותר מבין כל מפלגה בבחירות 2010, אך לא הצליחו להשיג רוב מוחלט. עם זאת, על ידי שילוב עם הליברל-דמוקרטים נוצר רוב מוצק בבית הנבחרים. זו הייתה ממשלת הקואליציה האמיתית הראשונה בבריטניה מאז מלחמת העולם השנייה. ממשלת רוב שונה ממשלת אחדות בכך שאינה דורשת קונצנזוס או רוב מיוחד. ממשלת מיעוט "Government majority". www.instituteforgovernment.org.uk. 20 בדצמבר 2019. נבדק ב-18 בפברואר 2021. {{cite web}}: (עזרה) Definition from AllWords
צ'אבה פניבשי

צ'אבה פניבשי (בהונגרית: Fenyvesi Csaba;‏ בודפשט, 14 באפריל 1943 – בודפשט, 3 בנובמבר 2015) היה סייף הונגרי (דקר) שלוש פעמים אלוף אולימפי ואלוף עולם, מנהל ספורט, דוקטור לרפואה (MD), חוקר סרטן. מ-1958 היה סייף של ה-BVSC (ואשאש זוגלו). הוא התחרה הן ברומח והן בדקר בשני כלי הנשק, אך השיג תוצאות יוצאות דופן בדקר. הוא השתתף בשלוש אולימפיאדות, בהן זכה בסך הכל בתואר אולימפי אישי אחד ושני מדליות זהב קבוצתיות. זה הפך אותו לסייף ההונגרי השמיני הכי מצליח בתולדות אולימפיאדות הקיץ, ואחרי האלוף האולימפי שזכה ארבע פעמים ג'זה קולצ'אר - הסייף השני הכי מצליח בדקר. הוא זכה בסך הכל בשמונה מדליות באליפות העולם בסיף, התוצאה האישית הטובה ביותר שלו הושגה באנקרה ב-1970, שם סיים במקום השלישי. ב-1972 הוא נבחר לסייף השנה. פניבשי סיים ספורט פעיל ב-1980. מ-1986 עד 1993, היה נשיא מחלקת הסיף של ה-BVSC, ומ-1989 עד 1993 היה חבר בוועד המנהל של איגוד הסיף ההונגרי. משנת 2001 הוא הפך למנהל כל סוגי הנשק של BVSC. משנת 2011 הפך לחבר הנשיאות של איגוד הספורטאים ההונגרי האלמותי. הוא נפטר מסרטן בנובמבר 2015. בשנת 2019, ההתאחדות הבינלאומית בחרה בו לאחר מותו להיכל התהילה. שלוש פעמים אלוף אולימפי (אישי: 1972 ; קבוצתי: 1968, 1972) אולימפי מקום רביעי (קבוצתי: 1976) אלוף עולם שלוש פעמים (קבוצתי: 1970, 1971, 1978) אליפות עולם פעמיים מקום שני (קבוצתי: 1969, 1973) שלוש פעמים אליפות עולם מקום שלישי (אישי: 1970; קבוצתי: 1967, 1975) אלוף עולם כפול 4. ממוקם (אישי: 1973; קבוצתי: 1977) אליפות עולם 5. ממוקם (אישי: 1967) זוכה שלוש פעמים באליפות אירופה (1974–1976) עשר פעמים אלוף הונגריה (אישי: 1973, 1975; קבוצתי: 1968, 1972–1978) אולימפי מקום רביעי (קבוצתי: 1972) אליפות עולם מקום ששי (קבוצתי: 1967) אלוף הונגריה חמש פעמים (אישי: 1972; קבוצתי: 1964, 1969, 1971, 1972) בשנת 1968 קיבל תואר רפואי באוניברסיטת זמלווייס לרפואה, ולאחר מכן עבר את הבחינות ההתמחות ככירורג. הוא החל את דרכו כפתולוג ורופא בבית החולים MÁV - רכבות הונגריה (מ.א.ב), ולאחר מכן הפך למנתח לחקר הסרטן ולעוזר פרופסור קליני ומרצה בכיר ב-1974. לאחר שסיים את קריירת הספורט הוא היה חוקר אורח במכון הסרטן המאוחד של וירג'יניה. הוא השיג תוצאות משמעותיות בניתוחי גידולים. משנת 1994 הפך למנהל הרפואי של מכון לחקר הסרטן של קרן אמריקאית. הסייף ההונגרי של השנה (1972) טבעת זהב אולימפית MOB (1995) פרס ספורט לאסלו פאפ בודפשט (2011) מדליית ההצטיינות של MOB (2014) אזרחות כבוד של זוגלו Ki kicsoda a magyar sportéletben?: I. kötet (A–H). Szekszárd: Babits. 1994. 332. o. ISBN 963-495-008-6 Fechten - Weltmeisterschaften (Herren - Degen) (német nyelven). sport-komplett.de. Sport-Komplett. Profilja az Olimpiai adatbázisban (באנגלית) (הפרופיל בסיס הנתונים האולימפי) מדיה וקבצים בנושא צ'אבה פניבשי בוויקישיתוף צ'אבה פניבשי, באתר olympedia.org Fenyvesi Csaba dr. profilja a Magyar Olimpiai Bizottság oldalán (הפרופיל שלו על דף הוועדה האולימפית ההונגרית) "Gyászol a magyar sport! Elhunyt az olimpiai bajnok". blikk.hu. 2015-11-03. אורכב מ-המקור ב-2015-11-05. נבדק ב-2016-04-12. "Elhunyt Fenyvesi Csaba olimpiai bajnok vívó". mob.hu. 2015-11-03. נבדק ב-2015-11-03. Gyász: elhunyt a háromszoros olimpiai bajnok Fenyvesi Csaba, Nemzeti Sport Online, 2015. november 3. Vívás: Fenyvesi Csaba bekerült a Hírességek Csarnokába, Nemzeti Sport Online, 2019. szeptember 14.
הסינפונייטה של הונג קונג

הסינפונייטה של הונג קונג (בסינית: 香港小交響樂團) היא תזמורת סימפונית מקצועית שבסיסה בהונג קונג. היא הוקמה בשנת 1990 על ידי קבוצה של בוגרי מוזיקה מקומית. מאז ומתמיד מטרתה הייתה לקדם מוזיקה קלאסית לציבור. התזמורת אורגנה מחדש ב-1999, עם המנצח טסונג יה שהוא מנצח אמריקאי ממוצא סיני, כמנהל המוזיקלי החדש. המנצחת הסינית ייפ ווינג-סי, הצטרפה לסינפונייטה של הונג קונג באפריל 2002 בתור מנהלת מוזיקלית, ומאז התזמורת הרחיבה את מגוון הרפרטואר שלה, בתקווה להגדיל את הספקטרום של מעריצי המוזיקה הקלאסית. ייפ הפכה למנהלת מוזיקלית אמריטה ב-2020, בעוד כריסטוף פופן, ששימש כמנצח האורח הראשי של התזמורת מאז 2015, נכנס לתפקיד המנהל המוזיקלי מ-2023. הסינפונייטה של הונג קונג הוזמנה למספר סיורים במדינות אחרות, הכוללות את פסטיבל סן-ריקייה ב-2001 ואת פסטיבל "טיולי הקיץ המוזיקליים של ריימס" ב-2004. כמו כן הסינפונייטה הופיעה בטוקיו בשנים 2007, 2009 ו-2010, וכן הופיעה בסיבוב הופעות בדרום אמריקה בשנת 2010. היא משתתפת בפסטיבלי אמנויות מקומיים כגון פסטיבל האמנויות של הונג קונג. הסינפונייטה מופיעה כיום בבניין העירייה של הונג קונג כאולם הבית שלה. יחד עם המנצחת ייפ ווינג-סי, התזמורת קירבה את המוזיקה התזמורתית האיכותית לקהילה באמצעות תכנות חדשני, וכן השיגה הכרה משמעותית על במות מקומיות ובינלאומיות על ביצועיה הנלהבים והאנרגטיים. בחזית החינוכית, הסינפוניטה של הונג קונג הייתה חלוצה בקונצרטים שעוצבו במיוחד עבור קבוצות גיל שונות. קונספטים חדשים על במת הקונצרטים בהונג קונג, כגון: מוזיקה טובה לילדים ומוזיקה טובה לתינוקות, בשנת 2010 השיקה התזמורת את סדרת "Onehour Classics" - סדרה של קונצרטים מיוחדים שנערכו במקומות או בזמנים לא שגרתיים, ומציעים חווית קונצרטים מסוג חדש. אתר האינטרנט הרשמי של הסינפונייטה של הונג קונג הסינפונייטה של הונג קונג, ברשת החברתית פייסבוק הסינפונייטה של הונג קונג, ברשת החברתית אינסטגרם הסינפונייטה של הונג קונג, באתר MusicBrainz (באנגלית)
Cabbage Patch Kids

Cabbage Patch Kids (בתרגום חופשי לעברית: ילדי חלקת הכרוב) הוא קו של בובות בד עם ראשי פלסטיק שמיוצרים משנת 1982 ואילך על ידי מספר חברות לאורך השנים. בובות ה-Cabbage Patch Kids היו מהצעצועים הפופולריים ביותר בשנות ה-80. לבובות ה-Cabbage Patch Kids פנים עגולות, גופם רך, ותווי פנים ייחודיים עם גומות חן ועיניים גדולות. כל בובה מגיעה עם שם ייחודי, תעודת לידה ותעודות אימוץ. הקונספט השיווקי הייחודי הזה גרם לכל בובה להרגיש מיוחדת וחיזק את הרעיון שהילד אימץ את הבובה. ההצלחה של בובות ה-Cabbage Patch Kids הובילה לכך שלאורך השנים פותחו גם מוצרים נלווים רבים למותג הכוללים בין היתר ספרים, סרטים מונפשים, ומגוון רחב של אביזרים לבובות. חברת Original Appalachian Artworks, שהינה החברה המקורית שיצרה את קו הבובות Cabbage Patch Kids, הגישה בעבר תביעה בגין 30 מיליון דולר נגד חברת Topps(אנ') האמריקנית, אשר הייתה זו שהפיקה את סדרת הקלפים להחלפה הגרוטסקיים "חבורת הזבל" שהיוו פארודיה על בובות ה-Cabbage Patch Kids, בגין הפרת זכויות יוצרים. כחלק מההסדר מחוץ לכותלי בית המשפט, חברת Topps הסכימה לשנות את המראה של ילדי חבורת הזבל כך שהם לא יראו דומים לבובות ה-Cabbage Patch Kids ולשנות את העיצוב של הלוגו. כמו כן, חברת Topps שילמה להם פיצויים בגין 7 מיליון דולרים אך שמרה על הזכות להמשיך להפיק את קלפי חבורת הזבל. לקראת סוף שנות השמונים היקף המכירות של הקלפים בעיצוב המחודש דעך באופן משמעותי, ובעקבות כך לבסוף הוחלט להפסיק את המשך היצור של קלפי הסדרה. חבורת הזבל אתר האינטרנט הרשמי של Cabbage Patch Kids Cabbage Patch Kids, ברשת החברתית פייסבוק Blotcher, Jay (ביוני 1988). "The Warhol account". Surface | Syracuse University Magazine. June 1988: 5–11. {{cite journal}}: (עזרה) "Cabbage Patch Doll Maker Is Bankrupt". Los Angeles Times. 1988-07-12. נבדק ב-2013-11-12. Service, New York Times News (1995-11-26). "MATTEL HOPES CABBAGE KIDS GET NEW START". Chicago Tribune (באנגלית אמריקאית). נבדק ב-2024-03-12. "Play Along set to relaunch fresh crop of Cabbage Patch Kids - Aug. 16, 2004". money.cnn.com. נבדק ב-2024-03-12. Callan, Patrick (2015-02-10). "Archive » Wicked Cool Toys adopts Cabbage Patch Kids". Kidscreen. נבדק ב-2016-03-19. DeMott, John S.; Bureaus, Other; Byrnes, Rosemary (1984-12-10). "Booming Sales in Toyland". Time. נבדק ב-2010-03-03. "TOYS: Trouble in the Cabbage Patch". Time. 1988-05-16. נבדק ב-2010-03-03. "Copyrights: Trouble in the Garbage Pail". Time. 1986-03-17. אורכב מ-המקור ב-21 בדצמבר 2008. נבדק ב-2010-03-03. {{cite journal}}: (עזרה) "AROUND THE NATION; Judge Rules in Case Of Garbage Pail Kids". The New York Times. 1986-08-30. נבדק ב-2010-08-07.
לאונטיוס הראשון, קיסר האימפריה הביזנטית

לאונטיוס (ביוונית: Λεόντιος; מת ב-488) היה גנרל של האימפריה הרומית המזרחית וטוען לכס שהוביל מרד נגד הקיסר זנון בשנים 484–488. לאונטיוס היה ממוצא סורי או איסאורי, והגיע מדליסנדוס. תחת זנון הוא הפך ל-magister militum per Thracias (מפקד העליון של הצבא הקיסרי בתראקיה). בשנת 484 ניתק הגנרל הרומי אילוס את יחסיו עם הקיסר זנון. הקיסר שלח את לאונטיוס עם צבא נגד אילוס, אך אילוס הצליח לשכנע את לאונטיוס לעבור לצדו. זנון לא היה פופולרי בקרב אנשי קונסטנטינופול, חלק מכריע מהפוליטיקה הרומית המזרחית, מכיוון שהוא היה איסאורי (אם כי באותה מידה יכול היה להיות סורי כפי שתאופנס מציין ישירות) וככזה הוא נחשב לברברי. (בגלל זה הוא סבל מהטוען לכתר ב-475/476 בסיליסקוס); אילוס, שגם הוא היה איסאורי, החליט לא לקחת את תואר הקיסר לעצמו אלא להעלות את לאונטיוס לכס המלכות. הכתרתו של לאונטיוס התקיימה בטארסוס ב-19 ביולי 484 – היום נבחר, בעקבות עצת כמה אסטרולוגים, ליום נוח – בידיה של הקיסרית האלמנה ורינה, ששלחה אז מכתב למושלי העיר. מחוזות המזרח ושל מחוז מצרים והציעה לקבל את לאונטיוס כקיסר. לאונטיוס הוכר באנטיוכיה, לשם נכנס ב-27 ביולי, ובכמה מקומות נוספים; הוא אפילו הספיק למנות קצינים ולהטביע מטבעות, לפני שהתמודד עם תגובתו של זנון. צבאו של זנון, שהורכב מחיילים רומיים ואוסטרוגותיים בפיקודו של תיאודריך הגדול ויוחנן הסקיתי, הביס את צבא המורדים ליד אנטיוכיה (8 באוגוסט). אילוס ולאונטיוס נאלצו למצוא מקלט בתוך מבצר פאפוריוס, שם החזיקו המורדים מעמד במשך ארבע שנים. בשנת 488 נפל המבצר בבגידה; לאונטיוס נהרג, ראשו נערף בסלאוקיה על הקליקדנוס, וראשו נשלח לזנון. מכיוון שאילוס ולאונטיוס היו שניהם כלקדונים, הם זכו לתמיכתו של קלנדיון, הפטריארך של אנטיוכיה, אך חוץ מזה זכו לתמיכה מועטה. גם כמה עובדי אלילים תמכו במרד, ביניהם היה המשורר, הפילוסוף וגיד העתידות פמפריוס. מדיה וקבצים בנושא לאונטיוס הראשון, קיסר האימפריה הביזנטית בוויקישיתוף Leszka, Mirosław J. (2020). "On Leontius' Origin and Career up until the Year 481/482". Piotrkowskie Zeszyty Historyczne (באנגלית). 21 (3): 9–18. ISSN 2081-2663. אסטרולוג המקורב לזנון חישב הורוסקופ על סמך יום ההכתרה של לאונטיוס, וטען שלאסטרולוגים של לאונטיוס היה הורוסקופ שגוי, מכיוון שהוא לא התחשב באלמנטים מסוימים (ברטון)., Tamsyn S., Ancient Astrology, Routledge, 1994, מסת"ב 0-415-11029-7, p. 67).
רד בול (חברה)

רד בול בע"מ (בגרמנית: Red Bull GmbH) היא חברת משקאות אוסטרית. המוצר העיקרי של החברה הוא משקה האנרגיה הפופולרי רד בול, אשר הוא משקה האנרגיה הנמכר ביותר בעולם. החברה פועלת ב-164 מדינות ברחבי העולם. החברה נוסדה בשנת 1984 על ידי דיטריך מאטשיץ האוסטרי וצ'ליאו יובידהיה התאילנדי בעיירה פושל אם זה אשר במרכז אוסטריה. רד בול נמכר לראשונה באוסטריה בשנת 1987, והמוצר הפך מהר מאוד לפופולרי. החברה ידועה באסטרטגיות השיווק החדשניות שלה, והיא נותנת חסות בין היתר לאירועי ספורט מוטורי, ספורט חורף, ספורט אתגרי, אירועי מוזיקה ואירועי בידור שונים ברחבי העולם, וכמו כן היא גם הבעלים של מספר קבוצות כדורגל וקבוצות מכוניות מרוץ. מדיה וקבצים בנושא רד בול בוויקישיתוף אתר האינטרנט הרשמי של רד בול (בגרמנית ובאנגלית) רד בול, ברשת החברתית אקס (טוויטר) רד בול, ביישום טלגרם רד בול, ברשת החברתית אינסטגרם רד בול, ברשת החברתית טיקטוק רד בול, ברשת החברתית VK רד בול, סרטונים בערוץ היוטיוב ערך זה הוא קצרמר בנושא משקאות ובנושא אוסטריה. אתם מוזמנים לתרום לוויקיפדיה ולהרחיב אותו.
איליה קיבל

איליה קיבל (ברוסית: Кибель Илья Афанасьевич‏; 19 באוקטובר 1904 - 5 בספטמבר 1970) היה מטאורולוג סובייטי ממוצא יהודי. איליה קיבל נולד בשנת 1904 בסרטוב למשפחה יהודית. אביו אפנסי (אפרים) היה רופא. גם אמו עסקה ברפואה. לקיבל היה אח שהוצא להורג בשנת 1939. איליה לא אהב לספר על ילדותו בסרטוב, אך בכל זאת ממה שסיפר לקרובי משפחה ידוע שהוא נתקל במספר תקריות אנטישמיות. בשנת 1925 קיבל סיים לימודים באוניברסיטת סראטוב ועבר ללנינגרד בה התחיל לעבוד מחלקה למטאורולוגיה דינאמית שנוסדה על ידי אלכסנדר פרידמן. בשנת 1929 הוא סיים עבודת תואר שלישי. בשנים 1929-1941 הוא היה מלמד באוניברסיטת לנינגרד (משתנ 1931 כפרופסור). בשנת 1935 קיבל סיים פוסט-דוקטורט). לאחר תחילת מלחמת העולם השנייה קיבל פונה לסברדלובסק. בשנת 1943 הוא הגיע למוסקבה והחל לעבוד במכון מרכזי לחיזוי מזג האוויר ועבד בו עד לשנת 1958. בשנת 1958 קיבל עבד למכון לגאופיזיקה שימושית של אקדמיה למדעים של ברית המועצות. קיבל היה מומחה לשיטות מתמטיות לחיזוי מזג אוויר. בשנת 1940 הוא פרסם ספר עם פירט שיטות חדישות בנושא. על פרסום הספר בשנת 1941 הוענק לו פרס ברית המועצות. שיטות שהוא פיתח אפשרו בין היתר לחזות אובי שכבת הקרח על אגם לדוגה שהיה חיוני לתפקוד דרך החיים בשנים 1941-1943. בתחילת שנות ה-50 של המאה ה-20 קיבל הבין חשיבות ניצול מחשבים לחיזוי מזג אוויר. הוא ניצל את מעמדו באקדמיה למדעים וקיבל שעות מחשוב במחשב ראשון שנבנה על ידי איסאק ברוק. הוא רצה לקדם הקמת מרכז מחשבים ייעודי, אך לא קיבל תמיכה ממנהליו ולכן שינה מקום עבודה. בשנת 1961 הוא הקים מרכז מחשבים שפעל בנושא חיזוי. על פעילותו לקידום המדע לקיבל הוענקו מספר עיטורים ופרסים. בשנת 1972 לקיבל הוענק פרס על שם פרידמן של האקדמיה למדעים (העקנה ראשונה). בהמשך פרס זה קיבלו תלמידו (1975) ואשתו של קיבל (1978). החל משנת 1943 קיבל היה חבר בהתכתבות באקדמיה למדעים של ברית המועצות. איליה קיבל נפטר בשנת 1970 במוסקבה לאחר מחלה ונטמן בבית העלמין נובודוויצ'יה. ביוגרפיה (ברוסית)
דוד קירז'ניץ

דוד קירז'ניץ (ברוסית: Давид Абрамович Киржниц‏; 13 באוקטובר 1926 - 4 במאי 1998) היה פיזיקאי סובייטי ממוצא יהודי. דוד קירז'ניץ נולד בשנת 1926 במוסקבה למשפחה יהודית. אביו אברם היה עיתונאי והיסטוריון פעיל בבונד, מראשי אוזט. בתחילת 1938 הוא נעצר, בינואר 1940 שוחרר ונפטר תוך זמן קצר. אמו הייתה עיתונאית, ביתו של רב אירקוטסק שלומו ביילין. ביולי 1941 קירז'ניץ פונה ממוסקבה והתגורר תקופה קצרה בבית ילדים באזור צ'ליאבינסק. בשנת 1943 הוא סיים בית ספר והחל ללמוד במכון לתעופה במוסקבה. בשנת 1945 בעזרת לב לנדאו הצליח לעבוד לפקולטה לפיזיקה של אוניברסיטת מוסקבה. בשנת 1949 הוא סיים את הלימודים ונשלח לעבודה בגורקי במפעל של תעשייה ביטחונית. בשנת 1954 קירז'ניץ החל לעבוד במכון לבדב לפיזיקה. בשנת 1957 הוא סיים לימודי תואר שלישי ובשנת 1966 עבודת פוסט דוקטורט. החל משנת 1987 קירז'ניץ היה חבר בהתכתבות באקדמיה למדעים של ברית המועצות. במקביל לעבודה מחקרית קירז'ניץ היה מלמד באוניברסיטת סרטוב, מכון לפיזיקה וטכנולוגיה של מוסקבה ואוניברסיטת מוסקבה (כיהן בדרגת פרופסור). הוא הדריך 20 עבודות תואר שלישי ו-10 עבודות פוסט-דוקטורט. דוד קירז'ניץ התמחה בפיזיקה גרעינית, פיזיקת חלקיקים, חקר מוליכות על ואסטרופיזיקה. קירז'ניץ כתב כ-250 מאמרים ו-4 ספרים בתחום מומחיותו. קירזניץ' קיבל מספר פרסים על פעילותו המדעית. בשנת 1978 ביחד עם תלמידו אנדריי לינדה קירז'ניץ קיבל פרס על שם לומונוסוב. קירז'ניץ נפטר במוסקבה בשנת 1998 ונטמן בבית העלמין דונסקויה החדש. ביוגרפיה (ברוסית) זכרונות של קירז'ניץ על ילדות ומשפחתו (ברוסית) דוד קירז'ניץ, באתר פרויקט הגנאלוגיה במתמטיקה
מרקוס פרינטאפ

מרקוס אדוארד פרינטאפ (באנגלית: Marcus Edward Printup; נולד ב-24 בינואר 1967) הוא חצוצרן ג'אז אמריקאי שלמד בתוכנית לימודי הג'אז של אוניברסיטת צפון פלורידה והמשיך לנגן עם בטי קרטר, וינטון מרסליס, תזמורת הג'אז של קלייטון-המילטון וטים האגנס. בשנת 1993 הפך לחבר בתזמורת הג'אז בלינקולן סנטר בראשותו של וינטון מרסליס. Song for the Beautiful Woman (Blue Note, 1995) Unveiled (Blue Note, 1996) Nocturnal Traces (Blue Note, 1998) Hubsongs (Blue Note, 1998) The New Boogaloo (Nagel Heyer, 2002) Peace in the Abstract (SteepleChase, 2006) Bird of Paradise (SteepleChase, 2007) London Lullaby (SteepleChase, 2009) Ballads All Night (SteepleChase, 2010) A Time for Love (SteepleChase, 2011) Homage (SteepleChase, 2012) Desire (SteepleChase, 2013) Lost (SteepleChase, 2014) Young Bloods (SteepleChase, 2015) מרקוס פרינטאפ, באתר AllMusic (באנגלית) מרקוס פרינטאפ, באתר MusicBrainz (באנגלית) מרקוס פרינטאפ, באתר Discogs (באנגלית) מרקוס פרינטאפ, באתר Songkick (באנגלית) Kennedy, Gary (2002). Kernfeld, Barry (ed.). The New Grove Dictionary of Jazz. Vol. 3 (2 ed.). New York: Grove's Dictionaries. pp. 329–330. ISBN 1-56159-284-6. JSTOR 900733. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרקוס פרינטאפ".
טלקי

האם התכוונתם ל... יוסף טלקי – מאמן ופרשן שחייה ישראלי פאל טלקי – גאוגרף ופוליטיקאי הונגרי פאל טלקי (כדורגלן) – כדורגלן ומאמן הונגרי טלק
ניקישה פרייס

ניקישה פרייס (באנגלית: Nickisha Pryce; נולדה ב-7 במרץ 2001) היא אתלטית ג'מייקנית. סגנית אלופת העולם (בודפשט 2023) בריצת שליחות 4x400 מטר. שיאנית ג'מייקה ובעלת תוצאת השנה בעולם (2024) בריצת 400 מטר. פרייס למדה בקולג' מערב איווה (אנ') ולאחר מכן באוניברסיטת ארקנסו. באליפות ג'מייקה שנערכה ביולי 2023 היא זכתה במדליית זהב בריצת 400 מטר בשיא אישי חדש של 50.21 שניות, לפני ג'נייב ראסל (50.76 שניות) וקנדיס מקלאוד (51.01 שניות). באליפות העולם שנערכה בבודפשט, הונגריה באוגוסט 2023 היא זכתה במדליית כסף בריצת שליחות 4x400 מטר ביחד עם קנדיס מקלאוד, ג'נייב ראסל וסטייסיאן ויליאמס בתוצאה של 3:20.88 דקות, אחרי הולנד (3:20.72 דקות) ולפני הממלכה המאוחדת (3:21.04 דקות). נוסף לכך, היא סיימה במקום 15 בריצת 400 מטר בתוצאה של 51.24 שניות, בשלב המוקדמות היא קבעה תוצאה של 50.38 שניות ועלתה מהמקום החמישי. בתחרות שנערכה בגיינסוויל, פלורידה ב-1 במאי 2024 היא קבעה בריצת 400 מטר שיא אישי חדש של 49.32 שניות. חודש לאחר מכן, באליפות המכללות שנערכה ביוג'ין, אורגון ב-8 ביוני היא זכתה במדליית זהב בריצת 400 מטר בשיא מכללות חדש ובשיא לאומי חדש של 48.89 שניות. חודש וחצי לאחר מכן, במסגרת ליגת היהלום שנערכה בלונדון ב-20 ביולי 2024 זכתה במדליית זהב בריצת 400 מטר בשיא לאומי חדש ובתוצאת השנה בעולם של 48.57 שניות, לפני נטליה קצ'מרק פולין שקבע שיא לאומי חדש של 48.90 שניות ולייקה קלאפר מהולנד שקבעה שיא אישי חדש של 49.58 שניות. ריצת 400 מטר: 48.57 שניות (2024), שיא ג'מייקה ריצת 200 מטר: 22.62 שניות (2024) ריצת 400 מטר: 50.83 שניות (2024) מדיה וקבצים בנושא ניקישה פרייס בוויקישיתוף ניקישה פרייס, באתר התאחדות האתלטיקה הבין-לאומית
נחל זוך

נחל זוך הוא אחד מיובליו של נחל יסף שבגליל העליון. אורך הנחל הוא כ-10 ק"מ. מוצא הנחל הוא בגובה 160 מטרים מעל לפני הים, במורדות הצפוניים של היישוב ירכא, הוא זורם מערבה, מצפון ל אבו סנאן, דרומית לאשרת, בית העמק ונס עמים. הוא מסתיים בחיבור עם נחל יסף, כ-3 קילומטרים לפני שפך נחל יסף לים התיכון. בתוך הנחל ישנו מעיין בשם "עין זוך" בין ערוצי נחל זוך ונחל יסף, 14.4.2018 חבל אשר - סקר, ניתוח והערכה של טבע, נוף ומורשת האדם נחל זוך, באתר המפות הישראלי